CELEX: E2014J0017
Language: hr
Date: 2015-03-31 00:00:00
Title: Presuda Suda od 31. ožujka 2015. u predmetu E-17/14 – Nadzorno tijelo EFTA-e protiv Kneževine Lihtenštajn (Propust države članice EGP-a/EFTA-e da ispuni svoje obveze – sloboda poslovnog nastana – ograničenja za obavljanje profesije „stomatolog” u Lihtenštajnu – proporcionalnost)

22.10.2015   
            
            
               HR
            
            
               Službeni list Europske unije
            
            
               C 350/5
            
         PRESUDA SUDA
   od 31. ožujka 2015.
   u predmetu E-17/14
   Nadzorno tijelo EFTA-e protiv Kneževine Lihtenštajn
   (Propust države članice EGP-a/EFTA-e da ispuni svoje obveze – sloboda poslovnog nastana – ograničenja za obavljanje profesije „stomatolog” u Lihtenštajnu – proporcionalnost)
   (2015/C 350/08)
   U predmetu E-17/14, Nadzorno tijelo EFTA-e protiv Kneževine Lihtenštajn – ZAHTJEV za izjavu da Kneževina Lihtenštajn nije ispunila svoje obveze iz članka 31. EGP-a održavajući na snazi nacionalna pravila, poput članka 63. Zakona o zdravstvu i prijelazne odredbe iz Akta o stavljanju izvan snage tog članka, uključujući primjenjivost članka 63. stavka 2. Zakona o zdravstvu u tom smislu, koji zahtijeva da ovlašteni „stomatolog” obavlja ovu profesiju kao zaposlenik, pod izravnim nadzorom i odgovornošću te prema uputama potpuno osposobljenog doktora dentalne medicine, Sud, u sastavu Carl Baudenbacher, predsjednik, Per Christiansen (sudac-izvjestitelj) i Páll Hreinsson, suci, presudio je 31. ožujka 2015., kao u izreci:
   Sud:
   
               1.
            
            
               Izjavljuje da Kneževina Lihtenštajn nije ispunila svoje obveze iz članka 31. EGP-a održavajući na snazi članak 63. Zakona o zdravstvu kojim se propisuje da osoba s kvalifikacijom koja se u njemačkome navodi kao „Dentist” treba obavljati tu profesiju kao zaposlenik pod izravnim nadzorom i odgovornošću te prema uputama potpuno osposobljenog doktora dentalne medicine („Zahnarzt”).
            
         
               2.
            
            
               Nalaže Kneževini Lihtenštajn plaćanje troškova postupka.